চাঁদপুরের মতলব উত্তর উপজেলার মোহনপুর ইউনিয়ন পরিষদ নির্বাচনে সাবেক স্বর্ণপদক প্রাপ্ত ইউপি চেয়ারম্যান সামছুল হক চৌধুরী বাবুল বিনা প্রতিদ্বন্দ্বীতায় চেয়ারম্যান নির্বাচিত হয়েছে। মোহনপুর ইউপি নির্বাচনের দায়িত্বে থাকা রিটার্নিং অফিসার উপজেলা শিা অফিসার মোহাম্মদ মনিরুল হক জানান, স্থানীয় সরকার (ইউনিয়ন পরিষদ) নির্বাচন বিধিমালা ২০১০ অনুযায়ী জেলা  নির্বাচন অফিস চাঁদপুরের স্মারক নং জেনিঅ-১/চাঁদ/১(২)/২০১০ ইঃ-পঃ সাধারণ (অংশ-১)/১৫৭ প্রজ্ঞাপন অনুযায়ী ঘোষিত ইউনিয়ন পরিষদ নির্বাচনে মোহনপুর ইউনিয়নে দুইজন প্রার্থীর মধ্যে আবুল কাশেম মাষ্টার মনোনয়নপত্র প্রত্যাহার করায় একমাত্র প্রার্থী সামছুল হক চৌধুরীকে নির্বাচন পরিচালনা ম্যানুয়েল এর তৃতীয় পরিচ্ছেদ এর ২০ ধারা অনুযায়ী গত বুধবার বিকেলে তাকে নির্বাচিত ঘোষণা করা হয়। উল্লেখ্য সামছুল হক চৌধুরী বাবুল ঢাকা মহানগর আওয়াীলীগের সাধারণ সম্পাদক ও সাবেক প্রতিমন্ত্রী মোফাজ্জল হোসেন চৌধুরী মায়া বীর বিক্রমের চাচাতো ভাই।    বিনা প্রতিদ্বন্দ্বীতায় নির্বাচিত হওয়ার পর সামছুল হক চৌধুরী বাবুল সাংবাদিকদের সাথে আলাপকালে জানান, আমার ল্য মোহনপুর ইউনিয়নকে অত্র উপজেলার মধ্যে উন্নয়নের একটি মডেল ইউনিয়ন হিসেবে প্রতিষ্ঠা করা। তিনি সন্ত্রাস, মাদক, বাল্য বিবাহ, যৌতুক, নারী নির্যাতন রোধে স্বোচ্ছার ভূমিকা পালনসহ গ্রামীণ অবকাঠামো উন্নয়নের অঙ্গীকার ব্যক্ত করেন।    সংবাদদাতাঃ